open-index/open-wikipedia-markdown huggingface dataset:
Preteritum perfektum

**Preteritum perfektum**, tidligere kalt **pluskvamperfektum** (av latin *plūs quam perfectum*, «mer enn fullført»), er en tidsform av et verb som er vanlig i mange språk, deriblant norsk. Formen brukes der man ønsker å uttrykke at en handling allerede var avsluttet og hadde gitt et resultat før et gitt tidspunkt i fortiden. 

Preteritum perfektum er en sammensatt verbalform der hjelpeverbet «ha» eller «være» i konstruksjonen står i preteritum og hovedverbet i perfektum partisipp. Eksempler på denne grammatikalske konstruksjonen er *han hadde gått* eller *han var gått* (jamfør *han har/er gått* i presens perfektum).

I bokmål bøyes verb etter følgende mønster:

* Presens: *leser*
* Preteritum: *leste*
* Presens perfektum: *har lest*
* Preteritum perfektum: *hadde lest*
* Presens futurum: *skal lese*
* Preteritum futurum: *skulle lese*
* Presens futurum perfektum: *skal ha lest*
* Preteritum futurum perfektum: *skulle ha lest*
* Imperativ: *les!*

* Infinitiv: *å lese*
* Presens partisipp: *lesende*
* Perfektum partisipp: *lest*

## Se også
* Presens perfektum, konstruksjon der hjelpeverbet står i presens og hovedverbet i perfektum partisipp og markerer at handlinga er avsluttet
* Preteritum perfektum futurum (annen kondisjonalis), konstruksjon som uttrykker at handlinga under gitte betingelser *skulle* eller *ville* ha funnet sted

## Referanser
Adressebok

En **adressebok** er en samling av kontaktinformasjon på personer, enten i papirform eller i form av en database. Vanligvis listes kontaktene systematisk i alfabetisk rekkefølge basert på etternavn, med ytterligere kontaktinformasjon i en standardisert form. Et eksempel på oppsett er: Etternavn, fornavn, adresse, firma, telefonnummer, mobiltelefonnummer, e-post adresse, faksnummer.

Normalt vil en adressebok med oversikt over forretningsforbindelser og en med privat kontakter være bygd opp noe forskjellig. 

## Se også
* Adressebok for Oslo

## Eksterne lenker
*
Hellsenteret

**Hellsenteret** er et kjøpesenter på Sandfærhus i Stjørdal kommune i Trøndelag. I likhet med Scandic Hell Hotel på nabotomten har kjøpesenteret navn etter tettstedet Hell på den andre siden av Stjørdalselva. Kjøpesenteret ble åpnet i november 1984 av Balstad Eiendom, som nå eier senteret sammen med Utstillingsplassen Eiendom.

Hellsenteret har et tjuetall butikker i ulike bransjer og et treningssenter.

## Referanser


## Eksterne lenker
* Hellsenteret.no
Slavia Praha

**Sportovní klub Slavia Praha** er en tsjekkisk fotballklubb som ble grunnlagt i 1892 i Praha. Laget spiller i Fortuna liga – det høyeste nivået i Tsjekkia.

Fra starten av var Slavia en toppklubb sammen med Sparta Praha og rivaliseringen mellom disse to klubbene er den mest kjente i tsjekkisk fotball. Slavia vant 16 titler, flere tsjekkiske cupmesterskap, og en gang Mitropa Cup i 1938. Den siste store suksessen var i 2007-2008 sesongen, da Slavia klarte å vinne Gambrinus Liga og avanserte til semifinalen i UEFA-cupen. I 2007 kvalifiserte de seg for gruppespillet i Mesterligaen for første gang.

## Spillerstall
Oppdatert 6. mai 2023.

### Utlånte spillere

## Referanser


## Eksterne lenker
*
Trygve Johannessen

**Trygve Johannessen** (født 11. januar 1953) er en norsk tidligere fotballspiller. Han er mest kjent fra sin tid i , der han var med å vinne fire seriemesterskap og ett cupmesterskap i perioden 1974–1982. Han scoret totalt 181 mål på 312 kamper for Viking.

Johannessen hadde spilt flere ungdomslandskamper da han ble hentet fra Florvåg utenfor Bergen til Viking sommeren 1974. Viking betalte mellom 30&nbsp;000 og 40&nbsp;000 kroner for overgangen – i en tid da penger fortsatt var tabu i norsk fotball. Johannessen spilte seg raskt til fast plass på laget, og var i flere år Vikings toppscorer. Han ble toppscorer i 1. divisjon med 17 mål i 1977 og med elleve mål i 1982.

Etter et par sesonger under pari i Vikingdrakten, ble Johannessen hentet til naboklubben Vidar i 1981. Her ble han umiddelbart en suksess. I løpet av sesongen scoret han 56 mål og bidro sterkt til at Vidar rykket opp til 2. divisjon. I 1982 var han igjen tilbake i Viking. Han vant sitt fjerde seriemesterskap med klubben, og sammen med Ham-Kams Tor Arne Granerud ble han toppscorer med elleve mål.

I 1983 gikk han tilbake til Vidar igjen, der han ble i to sesonger. I løpet av sine tre sesonger i Vidar spilte Johannessen 109 kamper og scoret 124 mål. I løpet av drøye ti år scoret Johannessen totalt 305 mål for de to Stavanger-klubbene. I to sesonger for Sportsklubben Brann spilte han 32 kamper og scoret 15 mål.

Johannessen avsluttet fotballkarrieren i Florvåg, der han også hadde begynt den. Han har senere vært trener for flere lokale klubber, som Florvåg, Løv-Ham, Follese og Askøy Fotballklubb, i 2017 er han hovedtrener for Erdal/Ask sitt J19-lag. Trygve er en legende for norsk fotball. Han har vært tippeliga toppscorer mange ganger med klubber som Brann og Viking. Han trener nå laget Østsiden Askøy Fk. Laget kom på andre plass i fjorårets høstsesong.

Johannessen spilte fem A-landskamper og syv U-landskamper. Han fikk sin A-landslagsdebut mot Sovjetunionen 24. september 1975. Hans fire øvrige landskamper var OL-kvalifiseringskamper i 1979.

## Referanser


## Kilder
* Arild I. Olsson og Ole J. Askeland: *Drømmen om de mørkeblå*, 1999 (ISBN 82-990832-6-5)
* Kåre Mossige (red): *FK Vidar 100 år 1906-2006*, 2006 (ISBN 82-303-0789-X)

## Eksterne lenker
* 
* Kampfakta på viking-fk.no 
* Landslagsstatistikk på fotball.no
Т

**Т** (minuskel: **т**) er en bokstav i det kyrilliske alfabetet. Den er helt lik den greske bokstaven tau (Τ, τ) og som majuskel den latinske bokstaven T. Den representerer lyden /t/, og i kursiv er bokstaven helt lik en kursiv latinsk M, *т*.

## Utseendeforskjell i serbisk og makedonsk

I serbisk og makedonsk har bokstaven et annerledes utseende i kursiv. I stedet for å se ut som en latinsk M, *m*, ser den heller ut som en Ш (kursiv: *ш*) med makron (se bildet til venstre). Grunnen til dette er at i serbisk brukes både det latinske og det kyrilliske alfabetet. Derfor er det vanskelig å ikke blande de to alfabetene hvis så mange bokstaver har likt utseende.
Allemannsland

***Allemannsland*** er det 13. albumet av Bjørn Eidsvåg, utgitt i 1993. Det inneholder ti sanger. Alle tekster og melodier er av Eidsvåg, med unntak av teksten til «Ein fin liten blome», som er av Anders Hovden. Plata ble spilt inn i Kampen kirke 21. – 28. august 1993. Eidsvåg beskriver platen på nettstedet sitt som den varmeste han har laget så langt i sin karriere. Tittelen spiller på at avmakt og håpløshet gjør at mange har en følelse av å befinne seg i ingenmannsland i dagens samfunn – for Eidsvåg er dette Allemannsland. I tillegg til tittelen «Eg komme» som ble mye spilt, er også «I en natt» en sang som i ettertid har blitt brukt av mange andre artister, spesielt på juleplater. Sporet «Velsignelsen» bygger på «Bønn for kjærlighet fra hans første album Inn for landing fra 1976.

## Sporliste
#«Eg komme»
#«Tilgi meg»
#«Shalala»
#«I ditt navn»
#«Kjeften går»
#«Ein fin liten blome»
#«Sånn som oss»
#«Se i nåde til oss»
#«Hvis du ber meg»
#«I en natt»
#«Velsignelsen»

## Andre medvirkende
*Eivind Aarset, Børge Petersen-Øverleir – gitarer
*Geir Holmsen, Bjørn Kjellemyr – bass
*Per Tveit, Per Kolstad – tangenter
*Ottar Nesje – trommer, perkusjon
*Ole Petter Berger – trekkspill
*Bendik Hofseth – saksofon
*Odd Hannisdal – fiolin
*Morten Hannisdal – cello
*Kor: Kammerkorzettet
*Plateinnspilling: Kampen Kirke 21-28. august 
*Mobilstudio: Ingar Helgesen, Mixet i Studio 1, Oslo
*Produsent: Håkon Iversen
*Coverdesign: Arne Nøst/ Millimeterpress
*Foto: Nils Viik

## Utgivelser
* 1993 CD/MC Norske Plateproduksjon IDCD38

## Kilder
*https://web.archive.org/web/20081226124319/http://quint.no/side.php?iId=40

## Eksterne lenker
*
William Miller

**William Miller** er navnet til flere personer:

* William Miller (guvernør) (f. 1770) – amerikansk guvernør
* William Miller (predikant) (1782–1849) – amerikansk baptistpredikant
* William Miller (gravør) (f. 1796) – skotsk gravør
* William Garfield Miller (1905–1985)  – amerikansk roer
* William Miller (stavhopper) (1912–2008) – amerikansk stavhopper
* William E. Miller (1914–1983) – amerikansk politiker
* G. William Miller (1925–2006) – amerikansk politiker
* William Miller (spydkaster) (1930–2016) – amerikansk spydkaster
* William Miller (statsviter) (f. 1943) – britisk statsviter
* William Johnston Miller (f. 1947)  – amerikansk roer
Før helgen

***Før helgen*** er et program som gikk på TV 2 i 2007. Programmet hadde premiere 24. oktober 2007 og ble ledet av Sarah Natasha Melbye, mens Ole Evenrud og Finn Schøll var med-programledere. Konseptet gikk ut på å «ta pulsen» på de to programseriene *[[Idol]]* og *[[Skal vi danse (TV-program)|Skal vi danse]]*, som begge gikk på TV 2 i helgene. I tillegg deltok det deltakere fra programmene og andre aktuelle gjester i studio.

## Referanser
Haukedalen

**Haukedalen** er en bygd i Sunnfjord kommune. Bygden ligger i starten på Gaulardalføret, og et av hovedløpene til Gaularvassdraget renner igjennom bygden. Haukedalsvatnet starter i denne bygden. Veikryss ved Rørvikflåten på fylkesvei 613 fører innover mot Haukedalen.

Næringslivet er i hovedsak oppbygd omkring jordbruk og bygden har 25 aktive gårdsbruk. En del av innbyggerne er pendlere, da i flest til kommunesenteret Førde.

Bygden har egen barneskole (Frøysland skule) (1.-7. trinn), ungdomsskole (8.-10. trinn) er ved Førde ungdomsskule.

Haukedalen kyrkje ligger ved Gjerland i østre enden av Haukedalsvatnet.

## Kjente personer fra Haukedalen

*Johannes Haarklou
*Nils Gjerland

## Eksterne lenker
* Haukedalen på nett – Bygdelaget sin informasjonsside
* Reisemål Haukedalen  - Informasjonsside fra "reisemål Sunnfjord"
Premiair

**Premiair** var et norsk/svensk/dansk charterflyselskap opprettet i 1994 ved sammenslåingen av Scanair og danske Conair. Selskapet skiftet i 2002 navn til MyTravel Airways og opererte med oransje fly. I 2008 skiftet selskapet igjen navn, til Thomas Cook Airlines Scandinavia.

## Eksterne lenker
*
Ein fin liten blome

**Ein fin liten blome** er en salme oversatt fra svensk av Anders Hovden i 1927. Den svenske teksten *Det växte en blomma* fra 1890 hadde lenge en ukjent opphavsmann, men er senere tilskrevet Johan Alfred Blomberg, en offiser i Frelsesarmeen som siden flyttet til USA. Salmen ble sunget til melodien *[[Jeg skulle ei sørge]]*, men i 1969 laget Bjørn Eidsvåg en melodi som passet bedre til teksten, og etter hvert har den blitt enerådende. Salmen står på nr. 492 i Norsk Salmebok og nr. 310 i Sangboken Syng for Herren. Sangen er også med i Frelsesarmeens sangbok 2010, men uten at Johan Alfred Blomberg er oppgitt som tekstforfatter.

## Tekst
:Ein fin liten blome i skogen eg ser, 
:i granskogen diger og dryg, 
:og vent mellom mose og lyng han seg ter. 
:Han står der så liten og blyg.
 
:Sei, ottast du ikkje i skogen stå gøymd 
:der skuggane tyngja deg må? 
:Å nei, for av Herren eg aldri vert gløymd, 
:til ringaste blom vil han sjå.
 
:Men ynskjer du ikkje i prydhagen stå, 
:der folk kunne skoda på deg? 
:Å nei, eg trivst best mellom ringe og små, 
:eg føddest til skogblome, eg.
 
:Ein dag vil den stormande vinter deg nå, 
:då vert det vel dødsdagen din. 
:Då kviler eg lunt og har snøkåpa på, 
:til vårsola kysser mitt kinn.
 
:Eit bod frå min Herre du blome meg ber: 
:om einsleg eg vert på min veg, 
:så veit eg at Herren vil vera meg nær, 
:Gud Fader, han vernar òg meg.
 
:Om enn eg er liten, har Herren meg kjær, 
:med honom eg kjenner meg sæl. 
:Kvar morgon meg bøna til himmelen ber, 
:med bøna eg sovnar kvar kveld.
 
:Ein kledning eg fekk av min Frelsarmann kjær, 
:i blodet hans reinsa den er. 
:Den høver for himlen, der gullgater er, 
:den høver for vandringa her.
 
:Som blomen om vinteren visnar eg av, 
:men gled meg, for då står eg brud. 
:Lat lekamen kvila med fred i si grav, 
:mi sjel, ho er heime hos Gud!
 
:Ja, glad skal eg vakna hos Jesus eingong 
:i morgonen æveleg klår, 
:og blanda med heilage englar min song 
:i himlen, dit døden ei når! 					

## Diskografi
*Bjørn Eidsvåg: *[[Allemannsland]]*

## Eksterne lenker
* Det växte en blomma vid granarnas fot
Matt McGrath

**Matthew John «Matt» McGrath** (født 18. desember 1878 i Nenagh, Tipperary, Irland, død 29. januar 1941) var en irsk-amerikansk friidrettsutøver. 

Han debuterte i olympisk sammenheng i Sommer-OL 1908 ved å vinne sølv i sleggekast. McGrath vant sitt eneste OL-gull i 1912 i Stockholm med et kast på 54,74&nbsp;m. Der var han så overlegen at selv hans korteste kast var nesten fire meter lengre enn lengstekastet til sølvvinneren, Duncan Gillies fra Canada. 

Under OL 1920 var han favoritt sammen med Patrick Ryan, men endte på femteplass etter å ha skadet kneet i løpet av konkurransen. Han avsluttet OL-karrieren ved å ta en ny sølvmedalje under OL 1924, i en alder av 45 år. Dermed er han tidenes eldste, amerikanske medaljevinner i friidrett. 

## OL-medaljer
* 1912  Stockholm -  **Gull** i friidrett, sleggekast  USA
* 1908  London -  Sølv i friidrett, sleggekast  USA
* 1924  Paris -  Sølv i friidrett, sleggekast  USA

## Referanser


## Eksterne lenker
*
Jerome Biffle

**Jerome Cousins Biffle** (1928–2002) var en amerikansk friidrettsutøver.

I 1952 ble han nummer to i den amerikanske uttakingen til OL 1952 i Helsingfors. I OL gikk han til topps i lengdekonkurransen, med et hopp på 7,57&nbsp;m, fire centimeter foran landsmannen Meredith Gourdine, som hadde vunnet i uttakingen.

## Eksterne lenker
*
Meteora (album)

***Meteora*** er det Californiabaserte nu metal bandet Linkin Parks andre studioalbum. Det ble først utgitt 25. mars 2003. Albumet fulgte samarbeidsalbumet *[[Reanimation]]* som inneholdt remixer av deres debutalbum *[[Hybrid Theory]]*. Linkin Park ga ut fem singler fra albumet. 

Musikken på *Meteora* viser at bandet har gjennomgått store forandringer siden utgivelsen av *Hybrid Theory*. Den kjennetegnes av sterkere innflytelse fra Rap metal («Lying from You», «Hit the Floor», «Figure.09»), Nu metal («From the Inside») og electronica («Breaking the Habit»). Sangen «Session» ble nominert til en Grammy Award for «Best Rock Instrumental Performance» i 2003.

Låten «Session» ble kjent da den ble nominert til en grammy for Best Rock Instrumental Performance i 2003. Sangen inneholder ingen vokaler fra Bennington eller Shinoda og fra starten til slutten hører man en teknodrevet sang.

## Bakgrunnsinformasjon og produksion
Albumet har navn etter klippeformasjonen Meteora i Hellas med de mange klostre. Etter å ha sett disse klostrene på en reise i Europa ble bandet inspirert av måten de var bygget, da de ser ut til å oppheve tyngdekraften. Det var denne følelsen av storhet og ærefrykt Linkin Park ønsket å overføre til deres musikk, derav navnet.

Don Gilmore co-produserte albumet. Linkin Park drev omfattende testing i forbindelse med dette albumet og spilte inn mer enn 40 refrengvarianter til den første singelen «Somewhere I Belong». Som ved bandets første full-lengde-album, *[[Hybrid Theory]]*, ble *Meteora* innspilt med «multitrack recording»-metoder, hvor hvert instrument blir innspilt individuelt i stedet for at de spilles samtidig. I dens første uke solgte albumet anslagsvis 810&nbsp;000 enheter. Til dags dato har albumet solgt over 5,5 millioner alene i USA, og nesten 10 million kopier globalt. 

Det eksisterer også en spesialutgave av *Meteora*, som inkluderer DVD-dokumentaren *[[The Making of Meteora]]*. De selges sammen i en blåfarget boks med det normale *Meteora*-omslaget. Turné-utgaven av *Meteora* er en dobbel-CD. Den andre platen, som er en Video-CD, har musikkvideoene til sangene «Somewhere I Belong»,  «"Faint», «Numb», og «Breaking the habit».

## Sporliste
# «Forword» – 0:13
# «Don't Stay» – 3:17
# «Somewhere I Belong» – 3:33
# «Lying from You» – 2:55
# «Hit the Floor» – 2:44
# «Easier to Run» – 3:24
# «Faint» – 2:42
# «Figure.09» – 3:17
# «Breaking the Habit» – 3:16
# «From the Inside» – 2:55
# «Session» – 2:24
# «Numb» – 3:09

### iTunes bonusspor
# «Lying from You» – (Live LPU Turne 2003) – 3:04
# «From the Inside» – (Live LPU Turne 2003) – 2:55
# «Easier to Run» – (Live LPU Turne 2003) – 3:22

### Bonus Tour Edition
# «Somewhere I Belong» – (Musikkvideo) – 3:33
# «Faint» – (Musikkvideo) – 2:42
# «Numb» – (Musikkvideo) – 3:09
# «Breaking the Habit» – (Musikkvideo) – 3:16

## Listeplassering til singlene

## Eksterne lenker
*
Carl Johan Lind

**Carl Johan «Massa» Lind** (født 25. mai 1883, død 2. februar 1965 var en svensk friidrettsutøver med sleggekast som spesialgren.

Lind deltok under Sommer-OL 1920, der han tok to medaljer &ndash; sølv i sleggekast og bronse i vektkasting.

Han var innehaver av den svenske rekorden i sleggekast i 15 år, fra 1912 til 1927. Han vant SM i slegge sju ganger, i tillegg til en tittel i diskos.

Han deltok også under OL 1912 i Stockholm, der han kom på femteplass i sleggekast og på åttende i diskoskast med høyre- og venstre hånd og under Sommer-OL 1924 i Paris kom han på 7.-plass i sleggekast.

## OL-medaljer
* 1920  Antwerpen -  Sølv i friidrett, sleggekast  Sverige
* 1920  Antwerpen -  Bronse i friidrett, vektkast  Sverige

## Referanser


## Eksterne lenker
*
Psychomachia

**Psychomachia** («Sjelekamp») er et litterært verk av Prudentius, en latinske, kristen poeten fra senantikken. *Psychomachia* er sannsynligvis det første og mest innflytelsesrike allegoriske verk som startet en lang tradisjon av allergiske litterære tekster som nådde sitt høydepunkt i middelalderen med verker som *[[Roseromanen]]*, *[[Enhver]]* og *[[Piers Plowman]]*.

Prudentius har blitt kalt for den keisertidens største kristne dikter og den kristne Horats. Som forfatter stilte Prudentius sin penn til disposisjon for kristendommens sak. *Psychomachia* er således et av de aller første rene kristne epos.

På mindre enn tusen tekstlinjer beskriver poeten konflikten mellom laster og dyder som en bokstavelig kamp i samme stil som Vergils *[[Æneiden|Æneide]]*. Laster og dyder opptrer som personfikasjoner. Både de hedenske (mannlige) lastene og de kristne (kvinnelige) dyden dueller med sverd og skjold. Kristen tro er angrepet av og overvinner hedensk Avgudsdyrking og blir hyllet av tusen kristne martyrer. Kyskhet blir overfalt av Begjær, men hun slår sin fiende med et sverd. Raseri angriper Tålmodighet, som greier ikke å forsvare henne og ødelegger seg selv isteden. På et tilsvarende vis kjemper ulike laster mot tilsvarende dyder og alle lastene blir overvunnet. Bibelske figurer som eksemplifiserer disse dydene opptrer også, eksempelvis opptrer Job som Tålmodighet.

Til tross for det faktum at det er syv dyder som beseirer syv laster er disse ikke de kanoniske syv dødelige synder (hovmod, griskhet, utukt, vrede, grådighet, misunnelse og dovenskap), heller ikke de tre teologiske (tro, håp og kjærlighet) og fire kardinale dyder (visdom, rettferdighet, mot og selvbeherskelse).

*Psychomachia* fikk uansett en stor betydning i middelalderen, ikke bare i litteraturen, men også i billedkunsten. Billedfremstillinger av personifiserte dyder og laster ble svært populært til langt inn i renessansen.

## Se også
* Allegori
* Middelalderens allegori

## Eksterne lenker
* Den latinske originalen til diktet
* Flere middelalderillustrasjoner til kampscenene beskrevet
Digibok

**Digibok** er en lydbok og elektronisk avspiller i ett. Det er et norskutviklet konsept fra Kibano og Lydbokforlaget. «Digibøker» selges med ørepropper og batteri så lytteren kan begynne med boken rett etter anskaffelse.

Lytteren kan sette avspillingen i pause, spole frem og tilbake i kapitler, og velge avspillinghastighet.

En Digibok inneholder en eller flere boktitler.

## Utforming
Omslaget og avspilleren er utformet som en vanlig bok. «Digibøker» er ment å passe inn i bokhyller sammen med vanlige bøker.

Avspilleren er på størrelse med et kredittkort og like tykk som en vanlig båndkassett. Den kan lett sammenlignes med en forenklet førstegenerasjons Apple iPod.

Bøkene lagres på *Flash-minne* inne i avspilleren og kan ikke byttes ut med andre boktitler eller endres.

## Tilgjenglighet
«Digibøker» føres av vanlige bokhandlere og kan lånes på enkelte større biblioteker.

## Eksterne lenker
*  Lydbokforlagets digibokutgivelser
Hybrid Theory EP

***Hybrid Theory EP*** er en EP fra bandet Hybrid Theory, som senere tok navnet Linkin Park (også skrevet LIИKIИ PARK). EP-en ble utgitt i 1999.

## Bakgrunn
Etter at Chester Bennington erstattet tidligere vokalist Mark Wakefield, skiftet bandet navn fra Xero til Hybrid Theory (som også ble navnet på Linkin Parks debut album). De begynte å produsere musikk for første gang som et samlet band, og ga senere ut EP-en *Hybrid Theory EP*.

Den vokale kjemien mellom Chester Bennington og Mike Shinoda hjalp bandet til å fortsette med nytt materiale. Bandet skiftet nok en gang navn, denne gangen til Linkin Park (av Lincoln Park i Santa Monica). Bandet slet med å skaffe seg platekontrakt og ble avvist mange ganger. Redningen ble samme mann som hadde henvist Chester til bandet, nemlig Jeff Blue, som nå var blitt visepresident i Warner Bros. Records. 

Utgivelsen er ikke lengre tilgjengelig, og selges dyrt på blant annet eBay. Det har blitt arrangert konkurranser på Linkin Parks nettsted med *Hybrid Theory EP* som premie.

## Sporliste

# «Carousel» – 3:00
# «Technique» – 0:40
# «Step Up» – 3:55
# «And One» – 4:33
# «High Voltage» – 3:30
# «Part of Me» – 12:44

## Kilder
*
Disco Ensemble

**Disco Ensemble** er et finsk punk-rockband fra Björneborg. De snakker finsk, men synger på engelsk. Bandet ble startet i 1996 og har gitt ut tre album og flere singler. 

## Diskografi
**Viper Ethics* 2003
**First Aid Kit* 2006
**Magic Recoveries* 2008
**The Island of Disco Ensemble* 2010
**Warriors* 2012
**Afterlife* 2017

## Eksterne lenker
* 
*
Live in Texas

***Live in Texas*** er det første konsertalbumet fra Linkin Park, utgitt i november 2003 på DVD sammen med en CD med 12 spor. Innspillingene ble gjort under bandets *Sanitarium*-turné, på konsertene i Reliant Stadium i Houston 2. august og i Texas Stadium i Irving i Texas 3. august 2003.

## Sporliste DVD

#«Don't Stay»
#«Somewhere I Belong»
#«Lying from You»
#«Papercut»
#«Points of Authority»
#«Runaway»
#«Faint»
#«From the Inside»
#«Figure.09»
#«With You»
#«By Myself»
#«P5hng Me A*wy»
#«Numb»
#«Crawling»
#«In The End»
#«A Place for My Head»
#«One Step Closer»
#«Session»

## Sporliste CD
#«Somewhere I Belong» – 3:39
#«Lying from You» – 3:09
#«Papercut» – 3:09
#«Points of Authority» – 3:30
#«Runaway» – 3:09
#«Faint» – 2:49
#«From the Inside» – 3:00
#«Pushing Me Away» – 5:05
#«Numb» – 3:09
#«Crawling» – 3:29
#«In the End» – 3:29
#«One Step Closer» – 3:39

## Eksterne lenker
*
Björneborg

**Björneborg** (finsk: *Pori*; latin: *Arctopolis*) er en by og kommune ved munningen av Kumo älv i Bottenhavet på vestkysten av Finland. Det er Finlands 11. største by. Kommunen er enspråklig finsk. Björneborg hadde .

Björneborg ble grunnlagt av den svenske kongen Johan III i 1558. Da hadde byen rett til utenrikshandel og hadde et blomstrende næringsliv. Ved den industrielle utviklingen flyttet mange folk fra distriktet til byen, som etter hvert ble enspråklig finsk.

Den 1. januar 1967 ble Björneborg landkommune innlemmet i byen Björneborg. 1. januar 1972 ble Ahlainen kommune slått sammen med Björneborg. Den 1. januar 2010 ble Norrmark kommune slått sammen med Björneborg. 1. januar 2015 ble Lavia kommune slått sammen med Björneborg.

__NOTOC__

## Befolkningsutviklingen

## Vennskapsbyer
*  Sundsvall, Sverige, 1940
*  Sønderborg, Danmark, 1952
*  Porsgrunn, Norge, 1956
*  Riga, Latvia, 1964
*  Bremerhaven, Tyskland, 1967
*  Stralsund, Tyskland, 1968
*  Eger, Ungarn, 1973
*  Kołobrzeg, Polen, 1977
*  Mâcon, Frankrike, 1990

## Bildekavalkade

Pori town hall.jpg|Björneborg rådhus
Central Pori Church back.JPG|Björneborg kirke
Pond in Yyteri 2.jpg|Yyteri
Mausoleum of Juselius.JPG|Sigrid Jusélius mausoleum
Kirjurinluodon kivipuutarha 1.jpg|Skrivarholmen steinpark
Cygnaeuksen koulu (Pori).jpg|Cygnaeus skole
Pori Jazz 2012 2.jpg|Pori Jazz på Skrivarholmen
Kalevanpuisto 4.jpg|Kalevanpuisto 


## Referanser




## Eksterne lenker
* 
* ''Uppslagsverket Finland'', Björneborg
Mosjonsutvalget

**Mosjonsutvalget** ble sammen med Rådet for jogging opprettet etter et initiativ fra Norges Friidrettsforbund (NFIF) i forbindelse med Idrettsaksjonen i 1972. Fire personer satt i Mosjonsutvalget, som var direkte underlagt NFIF og ledet av Kristen Damsgaard fra NFIF. Damsgaard var initiativtager til både Mosjonsutvalget og Rådet for jogging. De møttes en gang i måneden og var pådrivere for arbeidet med mosjon i kretser og lag. Mosjonsutvalget hadde kontakt med idrettslagene og kretsene. De benyttet Osloløpet som mal for hvordan man skulle arrangere mosjonsarrangementer.
Mandinka

**Mandinka**, også kjent som **Mandingo**, er et Mandé-språk talt av Mandinkafolk i store deler av Vest-Afrika, og det er primærspråk i Gambia. Språket tilhører Manding-gruppen av Mandé-språk, og har derfor store likheter med Bambara og Maninka. Mandinka er et tonespråk med to tonemer: lavt og høyt. Andre navn på språket er Maninka og Malinke.

## Ortografi
Mandinka skrives for det meste med det latinske alfabetet eller det arabiske alfabetet. Latinsk er offisielt, mens arabisk er mer utbredt. I tillegg brukes N'Ko-alfabetet fra 1949 en del.

Med latinsk skrift representerer c , ŋ , og ñ ;bokstavene v, x, z, og q brukes ikke. Vokaler er som i spansk, og dobles for å indikere lengde eller adskille ord som ellers er homofone.

Det arabiske skriftsystemet bruker ingen ekstra tegn (unntatt i sjeldne tilfeller et ekstra vokalmerke for «e»), men noen av bokstavene uttales forskjellig i forhold til Arabisk.

Forholdet mellom latinske og arabiske konsonanter er som følger:

Bokstavene i kursiv er ikke i vanlig bruk i mandinka.  ه (h) kan også brukes for å indikere en avsluttende glottal plosiv, som ikke noteres med den latinske skriften. Bokstaven ŋ i den latinske skriften indikeres ofte med vokaltegn i arabisk skrift.

Vokalene samsvarer som følger:

I tillegg kan en liten arabisk 2 (۲) brukes for å vise reduplikasjon, og *hamza*en kan brukes som i arabisk for å vise glottale plosiver mer presist.

## Litteratur
*R. T. Addis, *A Study on the Writing of Mandinka in Arabic script*, 1963.

## Eksterne lenker
* Språkressurser for Wolof og Mandinka
Petter Solli

**Petter Solli** (født 22. april 1966 på Ørnes) er en norsk fotballtrener og tidligere fotballspiller. Som fotballspiller spilte han 11 år for Bodø/Glimt og var med å vinne sølv og bronse i serien og gull i cupen. Han har også spilt for Meløy, Moss Fotballklubb, Trelleborgs FF, Svolvær IL og var spillende trener for FK Lofoten. 

Nå er han lærer ved Aust-Lofoten videregående skole og er på fritiden trener for det lokale A-laget til Svolvær il der han nådde til topps i serien og kretsmesterskapet med laget i sin første sesong som trener (etter flere år med pause som trener) i 2016.

## Referanser


## Eksterne lenker
*
Moodswinger

**Moodswinger** er et musikkinstrument. 

## Stemming
En type kvartsirkel: E-A-D-G-C-F-A#-D#-G#-C#-F#-B

## Eksterne lenker
* www.hypercustom.com
* Oddmusic – Moodswinger
*Interview i Pitchfork Media, 28-09-07
*www.modernguitars.com
Dashboard (macOS)

**Dashboard** er et dataprogram som ble lansert sammen med Mac OS X 10.4 Tiger. Dashboard er et semitransparent lag som kan inneholde mange små hjelpeprogrammer kalt widgets. F.eks kalkulator, TV-guide, kalender, oversikt over været, ordbøker, oversettelsesfunksjoner osv, alt etter brukerens behov. Det finnes også en egen wikipediawidget. Dashboard aktiveres via et ikon i dokken eller med F12-funksjonstasten (på enkelte tastaturer F4).

Widgets er basert på HTML, Cascading Style Sheets, og JavaScript, som er en ny måte å skrive skrivebordsverktøy på til systemet. 

I første versjon var 14 forskjellig widgets inkludert.

## Eksterne lenker
*
Hagebruk

**Hagebruk** er dyrking av planter, grønnsaker og frukt. 

Kjøkkenhage er i eller ved et hjem; ofte i **[[hage]]n**. Hagebruk foregår også i grøntområder som parker, offentlige (botanisk hage eller zoologisk hage), fornøyelsespark og temaparker, langs transportveier og omkring turistattraksjoner og hoteller.

**Innendørs hagebruk** er dyrking av stueplanter i et hjem eller bygning, som oftest et veksthus.

**[[Vannhagebruk]]** er dyrking i vanndammer og pytter.

**[[Container hagebruk]]** er dyrking i potter, hengende kurver og blomsterkasser. Container hagebruk er vanligvis brukt i atrium og på balkonger, patios, and roof tops.

## Se også
*Gartner
Ortopediingeniør

**Ortopediingeniører** designer, lager og tilpasser proteser, ortoser, ortopedisk fottøy og individuelt tilpassede tekniske hjelpemidler. Proteser blir brukt der man mangler en kroppsdel, mens ortoser avlaster eller støtter en kroppsdel som av en eller annen grunn har fått nedsatt funksjon.

Under arbeidet med framstilling og tilpasning av de ortopediske hjelpemidlene arbeider ortopediingeniøren med lege, fysioterapeut, ergoterapeut og i svært stor grad med pasienten selv.

Ortopediingeniøren har kunnskap og ferdigheter innenfor tekniske, medisinske, sosiale og samfunnsfaglige områder. Den tekniske delen består i å ta mål lage avstøpninger og konstruere hjelpemidlene, disse blir så prøvd og tilpasset. Selve framstillingen er det ortopediteknikere som foretar.

## Eksterne lenker
* Utdanning.no sin yrkesbeskrivelse av ortopediingeniør
Rådet for jogging

**Rådet for jogging** ble sammen med Mosjonsutvalget opprettet etter et initiativ fra Norges Friidrettsforbund (NFIF) i forbindelse med Idrettsaksjonen i 1972. Rådet for jogging var et rådgivende organ med kjente politikere, mediefolk og spesielt faglig kvalifiserte medlemmer, og bestod av i alt tjue personer. Fire av disse satt også i Mosjonsutvalget, som var direkte underlagt NFIF og ledet av Kristen Damsgaard fra NFIF. Damsgaard var initiativtager til både Rådet for jogging og Mosjonsutvalget. Rådet møttes en gang i måneden og var pådrivere for arbeidet med mosjon i kretser og lag.
Tobias Fosheim Wienskol

**Tobias Fosheim Wienskol** (født 1988) er en norsk skuespiller.

Han har medvirket i en rekke fjernsyns- og teaterproduksjoner, og er kjent fra serien «Nr. 13», hvor han spilte sønnen til Geir Kvarmes rollefigur, og fra musikalen «I blanke messingen» hvor Sven Nordin spilte hans far. Han har også vært den norske stemmen til mange kjente tegnefilmfigurer, og jobbet i Radioteatret i NRK.

Han har gått på Hartvig Nissen videregående skole (drama) og Romerike Folkehøgskole (drama).

Han er sønn av skuespilleren Minken Fosheim og nevø av artisten Lage Fosheim.

## Eksterne lenker
* «Tobias Fosheim Wienskol» på Filmfront
*
Ab Urbe Condita (bok)

***Ab urbe condita*** (*Fra byens grunnleggelse*; bokstavelig «fra den grunnlagte byen») er et stort verk om Romas historie fra grunnleggelsen, som er satt til 753 f.Kr. (se Ab urbe condita), til augusteisk tid. Boken ble skrevet av Titus Livius (ca. 59 f.Kr. til 17), på latin. De første fem bøkene ble utgitt mellom 27 f.Kr. og 25 f.Kr.. Den siste hendelse som er dekket av Livius er Drusus' død i 9 f.Kr. Rundt en fjerdedel av verket har overlevd.

## Verket
Av verkets 142 bøker er det bare 35 som finnes i dag. Den første boken begynner med Aeneas' ankomst til Italia og Romulus' og Remus' grunnleggelse av Roma, og slutter i 509 f.Kr., da Lucius Junius Brutus og Lucius Tarquinius Collatinus ble valgt til de første romerske konsulene.Bok to til ti tar for seg historien til den romerske republikk frem til Samnitterkrigene; bok 21 til 45 forteller om den andre punerkrig og slutter med krigen mot Persevs av Makedonia.

Innholdet i de gjenværende bøkene er kjent gjennom et sammendrag fra 300-tallet under tittelen *Periochæ*, unntatt bok 136 og 137; dette sammendraget ble ikke skrevet ut ifra Livius' originaltekst, men fra en forkortet utgave som har gått tapt. En liknende sammendrag av bøkene 37 til 40 og 48 til 55 ble funnet i Oxyrhynchus som en del av Oxyrhynchus papyri i Egypt og oppbevares siden i British Museum; papyrusrullene er skadede og ukomplette.

Bok 46 til 70 tar for seg tiden frem til 91 f.Kr.. I bok 89 kan man lese om Sullas diktatur i 81 f.Kr., og i bok 103 beskrives Gaius Julius Cæsars første år som konsul. Bok 142 slutter med Augustus stesønn Drusus', 9 e.Kr. Mens han lar de ti første bøkene omtale mer enn fem hundre år, bruker Livius tli tider mer enn en bok på ett år fra begynnelsen av det 1. århundre f.Kr..

Boken gir beskrivelser og fortellinger om mange personer og hendelser i det romerske kongedømme og den romerske republikk. Til tider er Livius nok ikke helt nøytral i sine fremstillinger, men dette er en verdifull kilde til Romas historie.

## Referanser


## Litteratur
* Ab Urbe Condita,  originaltekst hos *Latin Library*
* ''From the Founding of the City'', engelsk oversettelse tilgjengelig hos *Wikisource*
Fylkesvei 7902

**Fylkesvei 7902** går mellom Kantornes i Balsfjord og Sørbotn i Tromsø kommuner. Veien følger østsiden av Balsfjorden til Andersdal og videre langs sørsiden av Ramfjorden til Sørbotn. Veien er 40,2 km lang.

Isbergantunnelen og tilstøtende vei er et rassikringstiltak, åpnet 10. august 2007.

Frem til 2019 hadde veien betegnelsen fylkesvei 294 (Troms).

## Kommuner og knutepunkter

## Referanser


## Kilder
* Vegvesenets vegkart 
* Kartverkets norgeskart

## Eksterne lenker
Forut, Solidaritetsaksjon for utvikling

**Forut, Solidaritetsaksjon for utvikling** er en norsk organisasjon som har som formål å medvirke til sosial mobilisering av fattige og undertrykte i deres kamp for bedre levekår og grunnleggende menneskerettigheter, gjennom bistandstiltak, holdningsskapende virksomhet og politisk bevisstgjøring. Foruts eierorganisasjoner er Juvente, IOGT i Norge og Junior- og barneorganisasjonen JUBA. Forut ble stiftet i 1981 blant annet for å overta og drifte videre et bistandsprosjekt Norges Godtemplar Ungdomsforbund (i dag Juvente) hadde drevet på Sri Lanka siden 1960-tallet. Forut har på grunn av sin bakgrunn et særlig fokus på rusmidler som et hinder for utvikling, og jobber blant annet for å begrense alkoholindustriens innflytelse over lovprosesser i utviklingsland.

Organisasjonen har sitt hovedkontor på Gjøvik og et avdelingskontor i Oslo. Forut inngikk i 2019 en femårig samarbeidsavtale med Norad som sikrer finansiering av langsiktige prosjekter med 154 000 000 kroner i avtaleperioden.

I en gjennomgang av FORUTs bruk av de norske bistandspengene gjennomført av Norad, ble det konkludert med at FORUT driver god og effektiv bistand, men at organisasjonen har for mange temaer, og at organisasjonen derfor bør redusere antallet tematiske områder.

## Prosjektland
FORUT arbeider gjennom partnerorganisasjoner i seks land i Asia og Afrika:
*India
*Malawi
*Nepal
*Sierra Leone
*Sri Lanka
* Zambia

## Arbeid og aktiviteter

### Alcohol, drugs and development (ADD)
Gjennom ADD-programmet driver FORUT med virksomhet på tre nivåer. På det lokale nivået arbeider organisasjonen med forebygging av rusmiddelskader, nasjonalt arbeides det med politikk og kunnskapsutvikling og internasjonalt med nettverksbygging og lobbyvirksomhet.

### FORUTs barneaksjon
*FORUTs barneaksjon* er et pedagogisk opplegg for barnehager, barneskole og SFO, som fokuserer på at barn i Norge skal lære om barn i andre land. Barneaksjonen ble først gang tilbudt barnehager i 1988, og har siden vært gjennomført årlig. Gjennom opplegget blir barn kjent med et barn fra et av FORUTs prosjektland. Aksjonen har knyttet til seg ulike artister som har gitt ut musikk for aksjonen, deriblant Geirr Lystrup, Maj Britt Andersen, Roger Græsberg og Bonanza Kids, Gaute Ormåsen og Klaus Sonstad. I toppåret 2010 deltok 1700 skoler og barnehager.

### Skoleløpet
*FORUT Skoleløpet* er et opplegg for en undervisningstime og en aktivitetsøkt. Gjennom det pedagogiske materiellet lærer elevene om FNs bærekraftsmål, bistand og FORUTs utviklingsarbeid. Før selve løpet skaffer elevene seg «sponsor(er)» som støtter FORUT med et selvvalgt beløp per runde eleven gjennomfører, eller et fast beløp. Skolen kan også samarbeide med lokalt næringsliv om en sponsoravtale.

### Eierorganisasjonene
* Juvente
* IOGT i Norge
* Junior- og barneorganisasjonen JUBA

## Referanser


## Eksterne lenker
* 
* 
*  ADD Resources
Witten

**Witten** er en by i delstaten Nordrhein-Westfalen i Tyskland med rundt 100&nbsp;000 innbyggere. Byen ligger i Ennepe-Ruhr-Kreis ved elven Ruhr, sør i Ruhrområdet.  

Nabobyene er Bochum, Dortmund, Herdecke, Wetter (Ruhr), Sprockhövel, Hattingen.

## Bilder

File:Rathaus-Witten-IMG 3580.jpg|Rådhuset
File:Witten Marienkirche.jpg|Mariakirken
File:Johanniskirche.jpg|Johanniskirken


## Referanser


## Eksterne lenker
*
Arne Maus

**Arne Maus** (1947–2025) var en norsk informatiker og lokalpolitiker (SV). Han var førsteamanuensis ved Institutt for Informatikk ved Universitetet i Oslo, og satt i kommunestyret i Nesodden.

Maus var cand.real. fra Matematisk institutt ved UiO, (1973) med hovedoppgaven *Om design av et filsystem*. Han arbeidet deretter et par år ved Universitetet i Oslo, før han ble universitetslektor ved Universitetet i Tromsø 1974–1976. Maus var deretter forsker ved Norsk Regnesentral fra 1976 til 1986, før han arbeidet i Mycron til 1989. Han var deretter spesialrådgiver ved Nasjonalt folkehelseinstitutt. Han ble førsteamanuensis ved UiO i 1990 hvor han arbeidet frem til sin død som forsker, veileder og prisbelønnet foreleser. Maus gjorde en betydelig innsats med å forbedre algoritmer for sortering og spesialiserte dem for datamaskiner som kunne utføre mange deloppgaver samtidig.

Maus var i en årerekke medlem av kommunestyret i Nesodden. I perioden 2003–2007 var han leder av kontrollutvalget og var også leder av skole- og oppvekstutvalget. Maus var leder av Nesodden SV i perioden 1992–2002.

## Bibliografi (utvalg)
* *Making a fast unstable sorting algorithm stable*. NIK 2006: Norsk informatikkonferanse: Avdeling for økonomi, informatikk og samfunnsfag, Høgskolen i Molde 20.-22. november 2006. Side 41-52
* *ARL, a faster in-place, cache friendly sorting algorithm*. NIK 2002: Norsk informatikkonferanse: Institutt for datateknikk, Høgskolen i Buskerud 25.-27. november 2002. Side 85-95
* *Vitenskap, informasjonsteknologi, og samfunnsmessige virkninger*, i Odd Wormnæs (m.fl.): «Vitenskap – enhet og mangfold». Oslo: Ad Notam Gyldendal, 1996. Side 388-406
* *Entropy as a complexity measure, and the optimal module size of object oriented programs*, i Jan van Leeuwen (red.): «Algorithms, software, architecture: Information Processing 92». Amsterdam, 1992. Side 17-23
* *Entropy as a complexity measure of programs, and the optimal module size of object oriented programs*. Norsk informatikk konferanse 1991, Trondheim. Side 97-110
* *EDB i Sandefjord kommune 1968-80* (med Tron Espeli). Oslo: Norsk regnesentral, 1981. ISBN 82-539-0179-8
* *EDB i kontoret : produktivitet og sysselsetting* (med Tron Espeli). Oslo: Norsk regnesentral, 1981. ISBN 82-539-0176-3

## Referanser


## Eksterne lenker
*   
* 
*
Mandal fogderi

**Mandal fogderi** *(Mandals Fogderie)* var det sydligste fogderiet i Norge. Det grenset i vest til Lister fogderi, i nord til Raabygdelagets fogderi og i øst til Nedenæs fogderi. Det inkluderte også Kristiansand by. Det var en del av Lister og Mandals amt.

**Fogder i [[Mandal]]**. 

Fogd som embete ble opphevet i 1904.

## Kilder
*
Eazy-E

**Eric Lynn Wright** (1964–1995), kjent som **Eazy-E**, var en amerikansk rapper. Han var en av de grunnleggende medlemmene i rap-gruppen N.W.A., og ga samtidig ut en rekke solo-album under plateselskapet Ruthless Records, som han selv grunnla mot slutten av 1980-årene. 

Wright viste interesse for musikk i ung alder og fikk med seg personer som Dr. Dre, Ice Cube, Mc Ren, Dj Yella og Arabian Prince, og sammen startet de N.W.A.

Eazy-E døde av aids den 26. mars 1995.

## Referanser


## Eksterne lenker
* 
* 
* 
*
Mandal tingrett

**Mandal tingrett **var en tingrett i Vest-Agder. Den ble opprettet som Mandal sorenskriveri omtrent ved århundreskiftet 1600. Inntil 1681 var Mandal sorenskriverembete delt i et østre distrikt, som besto av tinglagene Ve (senere Odde) og Klepland (senere Høllen), og et vestre distrikt bestående av Kaddeland (senere Leirkjær) tinglag. Siden har Mandal sorenskriverdistrikt gjennomgått flere større og mindre administrative endringer. Øydne tinglag (Bjelland og Grindheim) ble overført fra Lyngdal sorenskriveri til Mandal ved kongelig resolusjon 12. juli 1856. Videre ble også tinglagene Nordre Undal og Søndre Undal overført fra Lyngdal ved kongelig resolusjon 14. juli 1859. Samtidig ble tinglagene Odde og Høllen skilt ut fra Mandal som et eget sorenskriverembete. Dette ble Torridal sorenskriveri. Åseral tinglag ble ved kongelig resolusjon 3. august 1880 overført fra Setesdal sorenskriveri. 

Mandals Sorenskriveri endret navn til Mandal tingrett 1. januar 1992. Mandal tingrett ble nedlagt 1. januar 2004 og oppgavene overført til Kristiansand tingrett.

## Arkiv
Arkivet etter Mandal tingrett, tidligere Mandal sorenskriveri, er avlevert i to omganger til Statsarkivet i Kristiansand. Arkivet har et omfang på 181 hyllemeter.

## Eksterne lenker
* Arkivkatalog for Mandal sorenskriveri hos Statsarkivet i Kristiansand 
* Skannede pantebøker fra Mandal sorenskriveri hos Digitalarkivet
* Skannede skifteprotokoller og dødsfallsprotokoller fra Mandal sorenskriveri hos Digitalarkivet
* Skannede tingbøker og ekstrarettsprotokoller fra Mandal sorenskriveri hos Digitalarkivet

## Sorenskrivere i Mandal

## Kilder
* 
* Statsarkivet i Kristiansand, arkivkatalog for Mandal sorenskriveri.
Alonso

**Alonso** er fornavnet til:

*Alonso Muñoz, var en spansk jurist
*Alonso Núñez de Haro y Peralta, var erkebiskop av Mexico og visekonge av Ny-Spania
*Alonso Sanchez, var en spansk jesuitt

**Alonso** er etternavnet til:

*Xabi Alonso, baskisk fotballspiller
*Fernando Alonso, spansk Formel 1-fører
Håvard Skjerven

**Håvard «Bøtta» Skjerven** (født 1977) er en norsk tidligere lengdehopper. Han representerte IK Tjalve.
 
Hans personlige rekord er 7,15 meter, noe som plasserer ham på delt 113.-plass på norgesstatistikken gjennom alle tider. Rekorden blei satt 16. juli 1999 i Sandefjord.

## Medaljer i norske mesterskap
* Bronse i 1999

## Kilder
* Medaljevinnere i norske seniormesterskap – lengde (Friidrett.no)
* Statistikk, lengde menn gjennom alle tider – per 1. januar 2007 (Friidrett.no)
Magnus Kleppe

**Magnus Kleppe** (født 1965) er en norsk tidligere lengdehopper, friidrettstrener og lærer. Han representerte Gloppen FIL. Kleppe er lærer og bosatt i Bergen, hvor han også har vært trener for klubben IL Gular. I 2014 etablert han Fyllingen Friidrett sammen med sin kone, førsteamanuensis, Hilde Stokvold Gundersen, som et tilbud under allianseklubben Fyllingen Idrettslag

Hans personlige rekord i lengdehopp er 7,40 meter, noe som plasserer ham på delt 36.-plass på norgesstatistikken. Rekorden blei satt NM i friidrett 2. august 1991 på Fana stadion. Hoppet gav bronsemedalje. Kleppe har også levert gode resultater på andre friidrettsøvelser og løp 100 meter på 10,97 sek i 1997 og 22,26 sek på 200 meter i 1996, og hoppet 14,30 meter i tresteg i 1991 og 1,96 meter i høydehopp i 1993. 

I sin periode som trener for IL Gular ble Kleppe kjent for samarbeidet med lengdehopper og fire ganger norsk mester, Thomas Mellin-Olsen.

## NM-medaljer

## Referanser


## Se også
* Liste over kjente elever ved Firda videregående skole

## Kilder
* Medaljevinnere i norske seniormesterskap – lengde (Friidrett.no)
* Statistikk, lengde menn gjennom alle tider – per 1. januar 2007 (Friidrett.no)
Terminator: The Sarah Connor Chronicles

***Terminator: The Sarah Connor Chronicles*** er en amerikansk action- og science fiction-serie som gikk på Fox fra 2008 til 2009. Serien fulgte karakterene Sarah (Lena Headey) og John Connor (Thomas Dekker) etter hendelsene i *[[Terminator II – Dommens dag]]*. I første episode ble de to transportert fra 1999 til 2007 av en terminator kalt Cameron Phillips (Summer Glau) som var sendt tilbake for å beskytte John. Serien fulgte trioens forsøk på å hindre at datasystemet Skynet skulle kobler seg på nettet og utløse en kjernefysisk dommedag.

## Handlingsreferat
Fire år etter handlingen i Terminator II – Dommens dag blir Sarah, sønnen John og Cameron (en Terminator som er om-programmert for å beskytte John) forfulgt av en annen Terminator, kalt Cromartie, som ble sendt tilbake gjennom tiden for å myrde John og FBI-agent James Ellison - som i utgangspunktet mener Sarah er en sinnssyk kriminell (basert på hendelsene i Terminator 2: Judgment Day)

Sarah var romantisk involvert med en ambulanse-arbeider som heter Charley Dixon, men hun avslutter dette forholdet for å være på flukt fra en Terminator. Sarah, John og Cameron gjennomfører en tidsreise til 2007. Cromartie sliter med omfattende skader, men begynner å reparere seg selv, og fortsetter søket etter John i 2007. Når John blir mer og mer frustrert over deres tid på flukt, bestemmer Sarah seg for å gå mer offensivt mot Skynet. 

Likevel viser verden seg i 2007 veldig vanskelig for dem: De oppdager at Skynet har sendt en rekke Terminator-roboter tilbake i tid, og motstandsbevegelsen som slåss mot Skynet har også sendt deres egne krigere tilbake i tid. John knytter etter hvert en allianse med Derek Reese, en agent som reiste vekk fra den fremtidige kjernefysiske fremtiden, og viser seg å være Johns onkel. Connor-familien blir snart konfrontert med at de kommer til å møte mange fiender, enten fra deres egen tid eller fra fremtiden, som er opptatt av å forme fremtiden til å passe deres egne formål. 

## Skuespillere
* Lena Headey som Sarah Connor. Moren til John Connor.
* Thomas Dekker som John Connor: Sarah's sønn, og fremtidig leder for motstandsbevegelsen.
* Summer Glau som Cameron / Allison Young: En Terminator som John Connor sendte fra 2027 for å beskytte hans tidlige selv.
* Richard T. Jones som James Ellison:
* James Ellison som en spesialagent fra FBI som får i oppgave å jakte på Sarah Connor. 
* Brian Austin Green som Derek Reese: Medlem av motstandsbevegelsen, og eldre bror av Kyle Reese (John Connor's far)
* Leven Rambin som Riley Dawson: Den nye kjæresten til John.
* Garret Dillahunt som Cromartie / John Henry: En T-888 robot sent tilbake i tid for å myrde John Connor.
* Dean Winters som Charley Dixon: En ambulanse-arbeider. 
* Stephanie Jacobsen som Jesse Flores: Medlem av motstandsbevegelsen mot Skynet, opprinnelig fra Australia.

## Referanser


## Eksterne lenker
*
Monomer

**Monomerer** (fra gresk: *mono* «en» og *meros* «del») er enkle molekyler som gjennom polymerisering har evnen til å slutte seg sammen til langkjedete molekyler, såkalte polymerer.

## Se også
* Makromolekyler
Amazonas (Peru)

**Amazonas** er en region i det nordlige Peru. Den grenser til nabolandet Ecuador, i nord og i vest, til regionen Cajamarca i vest, til La Libertad i sør og til Loreto og San Martín i øst. Regionhovedstaden heter Chachapoyas.

## Politisk inndeling
Regionen er delt inn i følgende 7 provinser, som igjen er delt inn i til sammen 82 distrikter:
 

## Referanser
Løp

**Løp** har flere betydninger:

* Løp på skytevåpen, se Løp (våpen)
* Å gå fort, se Løping
* Månens løp rundt jorda og billøp, se Bane
* Uhindret utfoldelse (å gi følelsene fritt løp)
* Hurtige tonepassasjer i musikk (triller og løp)
* Om tid (Tidsforløp)
* Der vann renner (elveløp, avløp, nedløp)
Einar Sagli

**Einar Sagli** (født 1958) er en norsk pensjonert politimann og tidligere sprinter og lengdehopper. Han representerte IK Tjalve.

Hans personlige rekord i lengde er 7,73 meter, noe som plasserer ham på 10.-plass på norgesstatistikken gjennom alle tider. Rekorden ble satt 14. juli 1984 i Grimstad. Han mottok kongepokalen etter NM i 1985.

En av hans sønner, Jon-Erik Sagli, er også på norgesstatistikken med et hopp på 6,97 meter.

## Medaljer i norske mesterskap

## Hovudverneombud i Politiets utlendingsenhet og varsler mot økonomisk ukultur
I 2015 var han hovudverneombud i Politiets utlendingsenhet (PU) og varsler. Han sendte varslingsbrev til ledelsen om organisasjonen har mistet kontroll 
på overtidsføringen, og at ledere ved avdelingen skrev overtid for enorme beløp på Tøyen. Pengestrømmen til PU hadde økt mye i forbindelse med tilstrømmingen av asylsøkere til Norge dette året, og han mente at organisasjonen hadde mistet kontroll på overtidsføringen. Sagli hadde tidligere vært varsler ved andre deler i organisasjonen og opplevde sin karriere stoppet på grunn av det. 
Saken er fortsatt under gransking og Arbeidstilsynet har åpnet tilsynssak.

## Se også
* Mestvinnende utøvere i NM i friidrett

## Referanser




## Kilder
* Statistikk, lengde menn gjennom alle tider – per 1. januar 2007 (Friidrett.no)